| Abemama |
| --- |
|  |
| Atol Abemama |
| Datos |
| País | Kiribati |
| Illa principal | Tabiang |
| Linguas |  |
| Poboación (2010) | 3.213 |
| Superficie | 27´37 km² |
| Superficie lagoa | km² |
| Nº de illas | 5 |
| Coordenadas | 0°24′N 173°50′L﻿ / ﻿0.400, -173.833 |
| Maior Altura | 3 m.
  |
| Localización |
| Localización do atol Abemama |
|

**Abemama** (tamén coñecido como Abamama, Apamama, Dundas, Illa Hopper, Illa Roger Simpson ou Illa Simpson) é un atol coralino pertencente á República de Kiribati localizado no centro do conxunto das Illas Gilbert, no océano Pacífico central. Atópase 152 km ao sueste de Tarawa e xusto ao norte da liña ecuatorial. A illa é exportadora de copra.

Xeografía
---------

Ten unha área de 27´37 km² e unha poboación de 3.213 habitantes. Os illotes que conforman o atol rodean unha profunda lagoa central. A parte oriental de Abemama está unida por camiños elevados permitindo a circulación de automóbiles entre os illotes. As illas periféricas de Abatiku e Bike están situadas ao sur oeste do atol.

O pobo de Kariatebike é o centro gobernamental do atol, o cal inclúe un edificio administrativo, un posto de policía e un hospital. No extremo norte de Abemama existe unha pista aérea, preto da aldea de Tabiang.

Abemama ten unha superficie de 27,39 quilómetros cadrados, cunha anchura que varía de 50 ma 2 km. A illa ten 3 illas principais, o illote máis grande e principal conta con 11 aldeas e é o fogar da maioría da poboación. Abatiku, un illote situado no arrecife do noroeste, e Biike xusto ao sur da mesma, teñen poboacións moito máis pequenas.

A illa ten unha gran lagoa onde abundan os peixes e crustáceos. Tamén hai algunhas granxas de algas mariñas.
Construíronse calzadas para enlazar todas as aldeas no illote principal facilitando o transporte. A illa aseméllase a unha letra "G" incompleta, o arrecife conta con dúas pasaxes, un atópase entre Abatiku e o pobo de Tabiang no extremo norte occidental. O outro está entre Biike e Kenna, no extremo sur do illote principal. A illa está rodeada dun arrecife visible no lado de barlovento e dun arrecife mergullado no lado de sotavento onde están situados Biike e Abatiku. A maioría dos cultivos alimentarios importantes en Kiribati como o coco, taro xigante, pandanus e árbores do pan danse ben en Abemama.

Historia
--------

Declaración do protectorado de Abemama polo Capitán Davis, o 27 de maio de 1892
A illa foi descuberta en 1799 polo capitán Charles Bishop, quen a nomeou *"Illa Roger Simpson"*, en honra a un dos seus asociados.

Entre mediados e finais do século XIX, Abemama foi gobernada por un só xefe supremo. Isto contrasta co norte das Illas Gilbert, onde os grupos de familias ou *kainga* tiñan os seus propios líderes independentes, e os das Gilbert Sur (desde o sur de Nonouti), onde os anciáns ou *unimwane* reuníanse colectivamente na Maneaba para gobernar. Algunhas fontes europeas describen o xefe da familia de Abemama como "a familia gobernante das Illas Gilbert", pero fontes locais recoñecen que o *unimwane* manexaba gran parte do poder ata en Abemama e gobernaba a totalidade das Illas Gilbert como unha soa unidade, ata nos tempos modernos.

Pero, o xefe da familia de Abemama ten un longo historial de liderado global, e durante o tempo de Tem Binoka tamén gobernaba Kuria e Aranuka. O xefe da familia gobernante de Abemama segue estando altamente considerado e respectado ata hoxe.

O 27 de maio de 1892, no atol de Abemama, o capitán Davis do *HMS Royalist* declarou un protectorado británico sobre as Illas Gilbert. Foi un dos últimos intentos de imperialismo británico por parte de Gran Bretaña.

O escritor Robert Louis Stevenson viviu na illa no ano 1889. Cerca do pobo de Tabontebike sitúase a tumba do xefe tirano Tem Binoka, inmortalizado por Stevenson na súa obra *"Contos dos mares do sur"*.

Robert Louis Stevenson, Fanny Vandegrift Stevenson e o seu fillo Lloyd Osbourne pasaron 2 meses en Abemama en 1889. Cerca Tabontebike está a tumba do xefe tirano Tem Binoka, que foi inmortalizado por Stevenson na súa obra *"Contos dos mares do sur"*. Robert Louis Stevenson, Fanny Vandegrift Stevenson e Lloyd Osbourne volveu a Abemama en xullo de 1890 durante a súa travesía no barco de vapor comercial *Janet Nicoll*.

Durante a segunda guerra mundial, os xaponeses ocuparon a illa desde 1942 a 1943, converténdose logo nunha base militar dos Estados Unidos durante os seguintes dous anos.

Abemama coñecíase anteriormente como illa Roger Simpson, illa Dundas, illa Hopper, ou illa Simpson.

Visitar Abemama
---------------

Abemama é unha illa de fermosas praias cunha lagoa azul cristalina. En Abemama, aínda se poden atopar restos físicos de reliquias americanas e xaponesas da segunda guerra mundial, santuarios e monumentos e lugares relacionados cos seus deuses tradicionais e o famoso Rei Binoka. Abemama está o suficientemente preto da capital de Tarawa Sur para unha escapada de fin de semana, e a miúdo é visitado polos iates que cruzan pola súa protexida lagoa. A lagoa é abundante en Albula vulpes, unha especie popular entre os pescadores deportivos.

O Aeroporto de Abemama atópase no extremo norte de Abemama cerca do pobo de Tabiang. Conta con conexións regulares con o aeroporto internacional de Tarawa dúas veces por semana, os mércores e domingos.

Hai tres casas de hóspedes en Abemama;. A casa de hóspedes Island Council, casa de hóspedes Chevalier College, e unha casa de campo privada.

Aldeas da illa AbemamaAldeas da illa Abemama

Notas
-----

1. ↑  "Abemama Island Report 2012". Government of Kiribati. Arquivado dende o orixinal o 01 de xullo de 2013. Consultado o 16 de xuño de 2013.
2. ↑  Resture, Jane. "Abemama". Arquivado dende o orixinal o 06 de xuño de 2013. Consultado o 16 de xuño de 2013.
3. ↑  Canby, Courtlandt. *The Encyclopedia of Historic Places*. (New York: Facts of File Publications, 1984) p. 2
4. ↑  "Abemama Fact Sheet" (PDF). Government of Kiribati. [*Ligazón morta*]
5. ↑  *In the South Seas* (1896) & (1900) Chatto & Windus; republished by The Hogarth Press (1987)
6. ↑  Fanny Stevenson incorrectly names the ship in *The Cruise of the Janet Nichol among the South Sea Islands* A Diary by Mrs Robert Louis Stevenson (first published 1914), republished 2004, editor, Roslyn Jolly (U. of Washington Press/U. of New South Wales Press)
7. ↑  Canby. *Historic Places*. p. 2
8. ↑  "Geody.com, Abemama". Consultado o 25 April 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Atol Abemama Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q318801
* WorldCat
* VIAF: 240540832
* EBID: ID
* GeoNames: 7521582
* GND: 4597762-8

 |